Zhantas/Cleaned-Uzbek_Wikipedia huggingface dataset:
Yachiyo

– Yaponiyaning Chiba prefekturasida joylashgan shahardir.

 Geografiyasi 
Yachiyo Chiba prefekturasining shimoli-gʻarbiy qismida, prefektura poytaxti Chibadan taxminan 13 kilometr va Tokio markazidan 33 kilometr uzoqlikda joylashgan.

 Qoʻshni munitsipalitetlar 
Chiba prefekturasi

 Hanamigawa-ku, Chiba
 Sakura
 Inzai
 Shiroi
 Narashino
 Funabashi

 Iqlim 
Yachiyo nam subtropik iqlimga ega (Köppen Cfa), yozi issiq va qishi salqin, qor yogʻmaydi. Yachiyoda oʻrtacha yillik harorat 14,9 °C. Yillik oʻrtacha yogʻin miqdori 1394 mm, sentyabr esa eng nam oy hisoblanadi. Avgustda eng yuqori harorat 26,5 atrofida °C, eng pasti esa yanvarda, 4,5 atrofida °C boʻladiYachiyo climate data.

 
Yaponiya aholini roʻyxatga olish maʼlumotlariga koʻraYachiyo population statistics, Yachiyo aholisi soʻnggi 70 yil ichida tez oʻsgan.

 Tarix 
Yachiyo yapon paleolit davrida paydo boʻlgan va arxeologlar 30 000 yildan ortiqroq vaqtga oid tosh asboblarni topganlar. Chiba urugʻi hozirgi Yachiyo hududini kech Heian davridan boshlab Muromachi davrigacha nazorat qilgan. Sengoku davrida bu hudud Murakami urugʻi nazoratiga oʻtgan.

 Hukumat 
Yachiyo boshqaruv shakli toʻgʻridan-toʻgʻri saylanadigan mer va 28 aʼzodan iborat bir palatali shahar kengashiga ega. Yachiyo Chiba prefekturasi assambleyasiga uchta aʼzosini qoʻshadi. Milliy siyosat nuqtai nazaridan, shahar Yaponiya Diet quyi palatasining Chiba 2-okrugiga kiradi.

 Taʼlim 

 Maktablar 
Isumi shahrida shahar hukumati tomonidan boshqariladigan 22 ta davlat boshlangʻich maktabi va Chiba prefekturasi taʼlim kengashi tomonidan boshqariladigan oltita davlat oʻrta maktabi mavjud. Prefekturada nogironlar uchun bitta maxsus taʼlim maktabi ham mavjud.

 Universitetlar 

 Shumei universiteti, Yachiyo asosiy kampusi – (xususiy)

 

Turkum:Koordinatalar Vikimaʼlumotlarda
Turkum:Yaponiya
Ivan Umnyakov

Umnyakov Ivan Ivanovich (1890-yil 9-avgust, Petrozavodsk, Rossiya imperiyasi – 1976-yil 22-fevral, Samarqand viloyati, Oʻzbekiston SSR, SSSR) – sovet sharqshunosi, arabshunosi, islomshunosi hamda tarixchi olim. Sankt-Peterburg davlat universiteti professori, Oʻrta Osiyo geograflar jamiyati doimiy aʼzosi. Rossiya Sovet Federativ Sotsialistik Respublikasining Buxorodagi vakolatxonasi rahbari (1918). 

 Biografiyasi 
Umnyakov Ivan Ivanovich 1890-yil 9-avgust kuni Rossiya imperiyasiga qarashli boʻlgan Petrozavodsk shahrida harbiy oilasida tugʻilgan. U 1901-yildan 1909-yilgacha Sankt Peterburg gimnaziyasida tahsil oladi. Gimnaziyani kumush medalga tugatganidan soʻng, Sankt Peterburg universitetining sharq tillari fakultetiga qabul qilinadi. Ushbu fakultetda ustozlari Shmidt, Mednikov, Krachovskiy, Jukovskiy, Smernikov va boshqalardan sharq mamlakatning tarixi, madaniyati va qadriyatlari haqidagi bilimlarni oldi. Universitetning maxsus topshirigʻi bilan Ivan Umnyakov „Narshaxiy va arab geograflarining Buxoro topografiyasida qoʻshgan hissasi“ mavzusida maʼlumot toʻplagani Buxoroga boradi. Topshiriqni muvaffaqiyatli yakunlagandan soʻng, oltin medal bilan taqdirlanadi. Sankt Peterburg universitetining 1914-yil qizil diplom bilan tamomlagandan soʻng, Tashqi ishlar vazirligi oʻquv muassasasida tahsilini davom ettiradi. Ivan Umnyakov 1916-yil Rossiya siyosiy agentligining tarkibini kengaytirish maqsadida Buxoroga yuboriladi. 1918-yil Turkiston komissarining tavsiyasiga asosan, Rossiya Sovet Federativ Sotsialistik Respublikasining Buxorodagi vakolatxonasi rahbarligiga tayinlanadi. U 1920-yilgacha Buxoroni yanada puxta oʻrganishga kirishib, u yerning tarixiy qoʻlyozmalari bilan tanishib chiqqan.

Ivan Umnyakov 1944-yil sentyabr oyida Oʻzbekiston davlat universiteti (hozirgi Samarqand davlat universiteti) tashkil qilingach, tarix kafedrasida dotsent lavozimida ishlaydi. 1945-yildan 1949-yilgacha „Oʻrta Osiyo va Sharq tarixi“ kafedrasida mudir boʻlib faoliyat yuritadi. Ivan Umnyakov 1974-yil 24-sentyabrda Samarqand davlat universitetining „Oʻzbek xalqlari tarixi“ kafedrasida professor boʻlib ishlaydi.

Ivan Umnyakov 1976-yil 22-fevralda Samarqand viloyatida vafot etadi.

 

Turkum:Samarqandda vafot etganlar
Turkum:Sovet professorlari
Kichkina xonimlar

„Kichkina xonimlar“  – amerikalik yozuvchi Louisa May Alcott tomonidan yozilgan roman boʻlib, dastlab 1868-1869-yillarda oʻz noshirining iltimosiga binoan ikki jildda nashr etilgan. Asar toʻrt opa-singil – Meg, Jo, Bet va Emi hayoti haqida soʻzlaydi va ularning bolalikdan katta hayotga oʻtishi haqida batafsil maʼlumot beradi. Muallif va uning uchta singlisining hayotiga asoslanib, avtobiografik yoki yarim avtobiografik roman sifatida tasniflanadi.
Jenifer Jons

Jenifer Mari Jons amerikalik hamshira va siyosatchi. New Mexico Vakillar palatasining 32-okrugining a'zosi hisoblanadi. 2022-yilning noyabrida saylangan hamda 2023-yil 1-yanvarda lavozimga kirishgan.

 Hayotning dastlabki yillari va ta'lim 
New Mexico shtatining Deming shahrida tug'ilgan Jons Deming o'rta maktabini tamomlagan. U New Mexico Junior kollejida hamshiralik ishi bo'yicha ilmiy darajaga ega bo'ldi.

 Karyera 
Jons o'z karerasini uyda sog'liqni saqlashga ixtisoslashgan Lovelace Health System bilan boshladi. Jons Gila mintaqaviy tibbiyot markazi hamda Kanzas universiteti sog'liqni saqlash tizimida ham ishlagan. Jons 2022-yilning noyabr oyida amaldagi demokrat Kendi Svitserni mag‘lub etib, Nyu-Meksiko Vakillar palatasiga saylangan.

 

Turkum:Yashayotgan insonlar
Miss Li

Linda Karlsson – (1982-yil 21-iyulda tugʻilgan), ijod olamida Miss Li taxallusi bilan mashhur shved qoʻshiqchisi. 2000-yillarning boshida oʻz ijodini boshlaganidan keyin u jami sakkizta albom chiqargan. Bir nechta qoʻshiqlari shved reklamalarida, shuningdek, koʻplab Amerika teleseriallarida namoyish etilgan.

 Hayoti 
Linda Karlsson 1982-yil 21-iyulda , Shvetsiyaning Borlänge shahrida tugʻilgan. Voyaga yetganida esa u oilasi bilan Stokgolmga shahriga koʻchib oʻtdi.
right|thumb| Miss Lining 2009- yildagi Stokgolm faxri festivalidagi chiqishi

 Ijodi 
Miss Li taxallusi ostida u 2006-yilda oʻzining "Late Night Heartbroken Blues" nomli ilk ijodiy albomini chiqardi. Uning „Donʼt Try to Fool Me“ hamda Weeds va Grey’s Anatomy qoʻshiqlarining ikkalasi ham 2007-yilda muxlislar eʼtiboriga taqdim etilgan. Toʻrtinchi ijodiy albomi boʻlgan " Dance the Whole Way Home " (2009)dagi „Burjua Shangri-La“ qoʻshigʻi televizion reklamalarda foydalanilgan va „Oh Boy“ qoʻshigʻi 2010-yilda Volvo C70 reklamasida oʻzining munosib oʻrniga ega boʻlgan. Sanʼatkorning „True Love Stalker“ treki "Desperate Housewives " epizodida ishlatilgan. „Forever Drunk“ treki esa Grey’s Anatomy ning ochilish marosimida namoyish etilgan. „My Heart Goes Boom“ qoʻshigʻi 2012-yil oxirida muxlislarga taqdim etildi, oʻsha yili Så mycket bättre- da paydo boʻlganidan koʻp oʻtmay, mashhur Buyuk Britaniyadagi DFS mebel doʻkoni uchun bir nechta reklamalarda aks etadigan boʻldi. 2013-yilda „My Heart Goes Boom“ Amerika televideniyesida Oq uyning qora bozorida ayollar kiyimlari aks etgan maxsus reklamalarda ishlatilgan. Oʻzining yettinchi albomi taqdimotiga, targʻib qilishga bagʻishlangan keng qamrovli gastroldan keyin koʻp oʻtmay, Miss Li tushkunlikka tushib qolganini sabab qilib koʻrsatib, sanʼatdan ketganini aytdi. Keyinchalik u Los-Anjelesdagi (Kaliforniya) qoʻshiq mualliflari lagerida qatnashdi va shu orqali sanʼatga qaytdi. U yerda Rihanna bilan studiyada hamkorlik qildi va rassomning Anti (2016) albomi uchun trek yozdi. Garchi Li Rihanna uning huquqlarini sotib olganini aytgan boʻlsa-da, nomaʼlum trek albomda koʻrinmadi.

Miss Li oʻzining sakkizinchi albomi "A Womanʼs Guide to Survival"ni 2017-yilga kelib chiqardi. Albomdagi „Aqualung“ qoʻshigʻi 2019- yilgi Volvo XC40 uchun debyut videodan joy olgan.

 Eslatma 

 

Turkum:1982-yilda tugʻilganlar
Turkum:Qo'shiqchilar
Turkum:Shved qoʻshiqchilari
Acıbadem universiteti

Acıbadem universiteti ( asl nomi: Acıbadem Mehmet Ali Aydinlar universiteti) – 2007-yil 18-mayda tashkil etilgan notijorat fond universitetidir. Asosiy maqsadi sogʻliqni saqlash fanlarining barcha sohalarini birlashtirish boʻlgan universitet sogʻliqni saqlashdan tashqari boshqa sohalarda ham taʼlim berishni maqsad qilgan.

 Tarixi 

Acıbadem Sogʻliqni saqlash va Taʼlim Jamgʻarmasi 3-iyun 2002-yilda "Acıbadem universiteti" ni tashkil etish uchun ish boshlagan va universitet 2007-yil 18-mayda tashkil etilgan. Universitetning taʼlim rejalari 2007-2009-yillar oraligʻida tayyorlangan va u 2009-2010-oʻquv yilida oʻzining birinchi talabalarini qabul qilish bilan taʼlimni boshlagan.

2009-yilda Maltepedagi vaqtinchalik kampusida oʻqishni boshlagan universitet 2013-yilda Atashehirdagi doimiy kampusiga koʻchdi. 2014-yilda Atakent Acıbadem universiteti kasalxonasi foydalanishga topshirildi.

2021-22-o‘quv yilida jami 5134 talaba: 1882 ta magistratura, 2842 ta bakalavriat, 248 ta aspirantura va 162 ta doktorantura yo‘nalishida tahsil olgan. 2022-yil holatiga koʻra, universitetda jami 541 nafar professor-oʻqituvchilar faoliyat koʻrsatgan 156 ta professor, 76 ta dotsent, 114 ta doktor, 80 ta o'qituvchi va 115 ta ilmiy xodim shular jumlasidandir.

Rektorlar

·        Prof. Dr. Nejmettin Pomir (2007-2011)

·        Prof. Dr. Ahmet Shahin (2011- )

Talabalar yotoqxonasi

Acıbadem universiteti yotoqxonasi 84 ta xona va 252 oʻringa moʻljallangan. Xonalar bir yoki ikki kishiga moʻljallangan. Har bir xonada mini muzlatgich, mikrotoʻlqinli pech, choynak, ovqat stoli, fen, televizor va barcha xonada hammom mavjud. Talabalar xonalarida kravat, yostiq, ko‘rpa-to‘shak, parta, devorga o‘rnatilgan kitobxon lampasi, g‘ildirakli ofis kreslosi, devorga mahkamlangan shkaf, javonlar va seyf mavjud.

 Akademik birliklar 

Fakultetlar

 Tibbiyot maktabi
 Sogʻliqni saqlash fanlari fakulteti

 Gumanitar va ijtimoiy fanlar fakulteti

 Muhandislik va tabiiy fanlar fakulteti

 Farmatsevtika fakulteti

 institutlar 
 Sogʻliqni saqlash fanlari instituti

 Ijtimoiy fanlar instituti

 Fan va texnologiya instituti

Kollejlar

 Sogʻliqni saqlash xizmatlari kasb-hunar maktabi
 Kasb-hunar maktabi

 
 Rasmiy Sayt
 

Turkum:Istanbuldagi binolar va inshootlar
Turkum:Istanbul
Turkum:Turkiyadagi universitetlar
Abdurahmon Tanburiy

Abdurahmon Tanburiy Samarqandiy  – shu taxallus bilan ijod etgan va tojik tilida kuylagan mashhur shashmaqom xonandasi.

 Hayoti 
Abdurahmon Tanburiy 1850-yilda Samarqandda tugʻilgan. Taxminan 1898-yil yoki 1900-yilda Samarqandda vafot etgan.

1896-yildagi „Risolai Shashmaqom“ risolasida Abdurahmon Tanburiy Samarqandiy haqida maʼlumot berilgan. Risolada taʼkidlanishicha u musiqa asboblarini mohirlik bilan chalishni biladigan, Buxoroda musiqa taʼlimini tugatgan mashhur va yaxshi xonanda sifatida koʻrsatilgan. Ustozlari Ahmad Donish va Karamat Dilkash Tanburiylar edi.

U asosan shashmaqom janridagi qoʻshiqlar kuylagan, qoʻshiqlariga musiqa bastalagan, mashhur shoirlarning turli gʻazallarini kuylagan, ayrim qoʻshiqlarini oʻz gʻazallari asosida yozgan. Abdurahmon Tanburiy Ahmad Donishdan oʻrgangan sheʼriyat va musiqa asoslarini rivojlantirdi. „Nasr“, „Savt“, „Mushkilot“, „Shashmaqom“ boʻyicha alohida bilim va mahoratga ega boʻlgan. U „Tasnifi Buzurg“, „Tarjee Buzurg“, „Gardun Buzurg“, „Muhammasi Nasrul-Lai“, „Sakili Islomi“, „Sakili Sultoniy“ning „Buzurg“ maqomida, „Rost“ maqomida, „Tasnifi Rost“, „Gardun Rost“, „Mahammasi Rost“, „Muhammasi Ushshoq“, „Muhammasi Panjgoh“; „Navo“ maqomida, „Tasnifi Navo“, „Nagʻmi Oraz“, „Muhammasi Navo“, „Sakili Navo“; „Dugoh“ maqomida, „Tasnifi Dugoh“, „Tarji Dugoh“, „Gardun Dugoh“, „Peshrav“, „Samoʻi Dugoh“, „Muhammasi Dugoh“ va „Segoh“, „Iroq“ va xalq kuylarini juda mahorat bilan ijro etgan. Tanburiy yaratgan ijod namunalari asosida koʻplab musiqa va vokal asarlar yaratilgan, xususan, „Tabur sadosi“, „Amali Bahor“, „Muhammasi Abdurrahmon“ musiqiy tomoshalarda foydalanilganDonishnomai Shashmaqom./Zeri tahriri Olimov K., Abduvaliev A., Azizӣ F., Raҷabov A., Hakimov N. - Dushanbe, 2009. - s. 15 ISBN 978-99947-49-13-3.

 
 Donishnomai Shashmaqom./Zeri tahriri Olimov K., Abduvaliev A., Azizӣ F., Raҷabov A., Hakimov N. - Dushanbe, 2009. – ISBN 978-99947-49-13-3. S. 16
 Ensiklopediyai adabiyot va sanʼati toҷik. Ҷildi I (ABAY – KALIM). Dushanbe, 1988

 

Turkum:Samarqandda vafot etganlar
Turkum:Samarqandda tugʻilganlar
Turkum:1850-yilda tugʻilganlar
Aleksandra Maxrovskaya

Aleksandra Maxrovskaya Viktorovna (1917-yil 21-dekabr, Sankt Peterburg, SSSR - 1917-yil 18-avgust, Sankt Peterburg, Rossiya Federatsiyasi) — sovet va rus arxitektori, tarixiy binolarni rekonstruksiya qilish sohasi mutaxassisi, Rossiya arxitektura va qurilish akademiyasi aʼzosi.

Biografiyasi
Aleksandra Maxrovskaya Viktorovna 1917-yil SSSR tarkibidagi Sankt Peterburg shahrida tugʻiladi. Uning otasi Viktor Gennadiyevich Maxrovskiy boʻlib, texnika fanlari doktori ilmiy darajasiga ega. Aleksandra Maxrovskaya 1936-yil oʻrta maktabni muvaffaqiyatli tamomlaydi. Shundan soʻng, u Leningrad davlat rassomlik, haykaltaroshlik va arxitektura universitetining arxitektura fakultetiga oʻqishga qabul qilinadi. 1937-yilda bir vaqtning oʻzida Moskva davlat chet tillari instituti nemis tili fakultetida sirtqi taʼlim shakli boʻyicha oʻqishga qabul qilinadi. 1939-yil Ikkinchi jahon urushi boshlanishi sababli Leningrad davlat rassomlik, haykaltaroshlik va arxitektura universiteti faoliyatini toʻxtatadi. Aleksandra Maxrovskaya va uning oilasi 1943-yil Samarqandga evakuatsiya qilinadi. Samarqandda Leningrad davlat rassomlik, haykaltaroshlik va arxitektura universitetining filiali bor edi. Oʻsha taʼlim muassasasida tahsilini davom ettirdi. Aleksandra Maxrovskaya Samarqandda sovet meʼmori va haykaltaroshi Viktor Kochedamov bilan turmush quradi. Aleksandra turmush oʻrtogʻi Viktor Kochedamov bilan Samarqanddagi suv omborlari va tarixiy obidalarining arxitekturasini oʻrganish boʻyicha dissertatsiyasini himoya qiladi. Aleksandra 1945-yil Leningradga qaytadi. U yerda oʻzining mutaxassisligi boʻyicha diplomni qoʻlga kiritadi. Maxrovskaya 1947-yil Petrovsk shahridagi markaziy qismni qayta tiklash loyihasida ishtirok etadi. Ushbu loyihada faol ishtirok etib, Petrovsk shahrining tarixiy qismini yaratishda oʻzining ishlarini taqdim etganligi uchun kumush medal bilan taqdirlanadi. Maxrovskaya 1955-yil SSSR qurilish va arxitektura akademiyasini muvaffaqiyatli yakunlab, doktorlik ilmiy darajasiga erishadi. 

Aleksandra Maxrovskaya 1997-yil 18-avgust kuni Sankt Peterburg shahrida vafot etadi.

 

Turkum:SSSRda tugʻilganlar
Selim Nurmurodov

Selim Berdimurodovich Nurmurodov (22-mart, 1996-yil, Ashxobod) – turkman va rus futbolchisi, Oltin Asir jamoasida hujumchisi pozitsiyasida oʻynaydi.

 Faoliyati 
Selim futbolchi oilasida tugʻilgan, uning otasi Berdimurod Nurmurodov mashhur turkman futbolchisi.

Qozonning „Rubin“ futbol maktabi tarbiyalanuvchisi, 2013-yildan 2014-yilgacha „Rubin“ yoshlar jamoasi tarkibida oʻynagan.

2014-yilda u Turkmanistonga qaytib, Ashxobodning „Oltin Asir“ klubi bilan shartnoma imzoladi. 2014-yilning 16-avgustida „Dashgouz“ jamoasiga qarshi oʻyinda yangi jamoasi safidagi ilk golini kiritdi. 2015-yilning 10-fevralida „Al-Saqr“ ga qarshi oʻyinda OFK kubogida debyut oʻyinini oʻtkazdi.

2020-yilning yanvarida Nurmurodov Toshkentning „Bunyodkor“ klubi bilan bir yillik shartnoma imzolagan edi. Mavsum davomida hujumchi Oʻzbekiston chempionatida 17 ta oʻyin oʻtkazib, 2 ta gol urgan.

2021-yil 12-mayda u Livanning „Al-Ahd“ jamoasiga koʻchib oʻtdi. 2021-yilning 21-may kuni u OFK kubogi guruh bosqichida „Al-Vahda“ga qarshi oʻyinda (0:0)Match Report of Al Wahda SC vs Al Ahed SC – AFC Cup – Global Sports Archive debyut qildi.

 Jamoa 
2015-yil yanvar oyida u ilk bor Turkmaniston yoshlar terma jamoasiga 2015-yilgi Hamdoʻstlik kubogida ishtirok etish uchun chaqirildi va Estoniya bilan oʻyinda 2 ta gol urdi.

 Yutuqlar 

 Oltin Asir
 Turkmaniston chempioni: 2014, 2015
 Turkmaniston Superkubogi gʻolibi: 2015

 

Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Turkmanistonlik erkak futbolchilar
Turkum:Futboldagi erkak hujumchilar
Turkum:Bunyodkor klubi futbolchilari
Turkum:Altyn Asyr FK futbolchilari
Turkum:FC Aşgabat futbolchilari
Turkum:Al Ahed FC futbolchilari
Turkum:FC Ahal futbolchilari
Turkum:Oʻzbekistondagi muhojir erkak futbolchilar
Namoz Berdiyev

Namoz Berdiyev Berdiyevich (1939-yil 23-yanvar − 2021-yil 20-iyul) – tojik olimi, biologiya fanlari doktori, professor, Tojikistonda xizmat koʻrsatgan fan va texnika xodimi.

 Hayoti 
Namoz Berdiyev 1939-yil 23 yanvarda Samarqand viloyati Ishtixon tumani Mitan qishlogʻida kolxozchi oilasida tugʻilgan.

Oʻrta maktabni tugatgach, Samarqand qishloq xoʻjaligi institutining veterinariya fakultetiga oʻqishga kirdi. 1962-yilda oʻqishni muvaffaqiyatli tamomlab, Tojikiston SSRning Sovet (hozirgi Temurmalik) tumanidagi „Qangurt“ sovxoziga bosh veterinar lavozimiga ishga yuboriladi.

Namoz Berdiyev 1964-1967-yillarda Qishloq xoʻjaligi vazirligi Veterinariya meditsina ilmiy-tadqiqot instituti aspiranti sifatida nomzodlik dissertatsiyasini himoya qildi. Dissertatsiya mavzusi „Tojikiston janubidagi hududlarida endemik buqoq choʻchqalarda yod tanqisligi“.

Qishloq xoʻjaligi vazirligi Veterinariya meditsina ilmiy-tadqiqot institutida dastlab kichik, keyinroq katta ilmiy xodim boʻlib ishlagan.

1969-yildan katta ilmiy xodim, 1976-yildan Tojikiston tibbiyot instituti markaziy ilmiy-tadqiqot laboratoriyasi mudiri boʻlgan.

1982-yilda biologiya fanlari doktori ilmiy darajasi, 1990-yilda professor unvoni berilgan. „Hayvonlarning yuqori balandlik sharoitida moslashishi va tabiiy qarshiligi“ mavzusida dissertatsiya yoqlagan.

Tojikiston davlat tibbiyot universitetida „Genetika asoslari“ kafedrasi mudiri, bir vaqtning oʻzida universitet xalqaro aloqalar boʻyicha prorektori lavozimlarida ishlagan.

Uning rahbarligida 12 nafar fan nomzodi va 2 nafar fan doktori tayyorlandi.

7 ta darslik va oʻquv qoʻllanma, 4 ta monografiya muallifi (hammuallif).

Tojikistonda xizmat koʻrsatgan fan va texnika xodimi.

2021-yil 20-iyulda koronavirus tufayli vafot etdi.

Oilasi
Rafiqasi Munavvara Berdiyeva oʻqituvchi boʻlib ishlaydi. Namoz Berdiyevning 7 nafar farzandi bor.

 

Turkum:Samarqand davlat veterinariya meditsinasi, chorvachilik va biotexnologiyalar universiteti bitiruvchilari
Turkum:Tojikiston olimlari
Turkum:Tojikistonda xizmat koʻrsatgan fan va texnika arboblari
Turkum:Biologiya fanlari doktorlari
Armanistondagi ossuriyaliklar

Armanistondagi ossuriyaliklar (Āsōrīnēr) mamlakatdagi yazidiylar va ruslardan keyin uchinchi yirik etnik ozchilikni tashkil qiladi. 2011-yilgi aholini roʻyxatga olish maʼlumotlariga koʻra, Armanistonda 2769 nafar Ossuriyalik istiqomat qiladi va Armaniston Kavkazda saqlanib qolgan soʻnggi Ossuriya jamiyatining joylashgan birdan-biri oʻrni hisoblanadiTour Armenia: Assyrians. Armanistonda Sovet Ittifoqi parchalanishigacha 6000 ta ossuriyalik boʻlgan, biroq Armanistonning qiyin iqtisodiyoti tufayli 1990-yillarda koʻpchilik koʻchib ketgan va aholi soni yarmiga qisqarganIn his own autobiography, titled „OPEN“, Andre Agassi consistently identifies his father as Armenian, and his mother (Betty Dudley) as an American from Illinois. Only twice does the word „Assyrian“ appear(p.58; p.327). In both of those instances, according to Andre, his father is „cursing“ or „trash-talking“. At p. 29 of his autobiography, Andre claims his father speaks five languages, but Andre has consistently claimed Armenian heritage, and has consistently denied Assyrian heritage.
In the autobiography of Andreʼs father – „The Agassi Story“ – Andreʼs father consistently identifies himself of Armenian origin. There is not a single instance where one can find the word „Assyrian“ anywhere in his book..

 Tarixi 

 Zamonaviy tarixi 
thumb|Yerevanda Ossuriya va Armaniston bayroqlarini ushlab turgan bolalar.
Armanistondagi bugungi ossuriyaliklar, asosan, 19-asrning boshlarida Rus-Fors urushi (1826-1828) davrida, minglab qochqinlar oʻz vatanlarini Forsdagi Urmiya atrofidagi hududlarga tashlab ketishgan koʻchmanchilarning avlodlaridir. 20-asr boshlarida koʻpchilik bugungi Turkiyaning janubi-sharqiy qismidan, xususan, ossuriyaliklar va Armanlar bir qishloqda Hakkari hududidan kelgan. Ossuriyaliklar ham armanlar kabi Usmonli turklar tomonidan genotsidi paytida jabr koʻrgan, bunda 750 000 dan ortiq ossuriyalik halok boʻlganJoseph Yacoub, La question assyro-chaldéenne, les Puissances européennes et la SDN (1908-1938), 4 vol., thèse Lyon, 1985, p.156. Armanlarning koʻpchiligi Gruziyaga qochib ketishgan (qarang Gruziyadagi ossuriyaliklar) boʻlsa ham, Anadoluga (bugungi Armaniston) qochib ketgan armanlar ketidan koʻplab ossuriyaliklar ularni mintaqadagi yagona „xristianlar boshpanasi“ deb taʼriflab, ergashishdi. Tarix davomida ossuriyaliklar va koʻpchilik armanlar oʻrtasidagi munosabatlar juda doʻstona munosabatda boʻlib kelgan, chunki ikkala guruh ham qadim zamonlardan beri xristianlikga amal qilib kelgan va musulmon hukmdorlar davrida quvgʻinlardan aziyat chekkan.

 Taʼlimi 
Ossuriya tilida dars beradigan toʻrtta davlat maktabi mavjud:
 Verin Dvin qishlogʻidagi oʻrta maktab (2008-yilda 250 oʻquvchi)
 Arzni qishlogʻi oʻrta maktabi (2008-yilda 114 oʻquvchi)
 Dimitrov qishlogʻidagi oʻrta maktab (2008-yilda 68 oʻquvchi)
 Aleksandr Pushkin № 8-oʻrta maktab (2008-yilda 8 oʻquvchi)
 

 Tashqi 
 Assyrian Association of Armenia
 Nineveh: Assyrian Woman in the Days of Mourning 
 Three Essential Issues Facing Assyrians in Armenia
 The Ethnic Minorities of Armenia Yerevan
 The Armenian Term Āsōrī
Turk Qurolli Kuchlari Bosh shtab boshliqlari ro'yxati

Turkiya Qurolli Kuchlari Bosh shtab boshliqlarining roʻyxati Turkiyani xorijdan kelayotgan tahdid va xavflardan himoya qiluvchi Turk Qurolli kuchlariga qoʻmondonlik qilgan Bosh shtab boshliqlari roʻyxatidir . Turk Qurolli Kuchlarining birinchi Bosh shtab boshlig'i Mirliva İsmet Posha edi. 2023-yil 16-avgustdan beri Bosh shtab rahbari general Metin Gurakdir.

Bosh shtab boshlig'i generallar / admirallar orasidan tayinlanadi va uning vakolat muddati 4 yil etib belgilandfi. Vakolat muddati 67 yoshga qadar uzaytirilishi mumkin. Bu yosh chegarasi prezident tomonidan bir yillik muddatga 72 yoshgacha uzaytirilishi mumkin. Yosh chegarasi 30-avgustdan boshlab hisoblanadi.

Bosh shtab rahbarining eng uzoq xizmat qilgani 22 yil 4 oy 28 kunlik bilan marshal Fevzi Chakmakdir. Eng qisqa vaqt xizmat qilgan general Ragip Gümüşpala bu lavozimda 62 kun xizmat qildi va Milliy birlik qo'mitasi tomonidan nafaqaga chiqgan edi.

Shu paytgacha xizmat qilgan barcha bosh shtab boshliqlari qora tanlilar hisoblanadi. Quruqlikdagi kuchlarning taqsimlanishi quyidagicha: 14 artilleriya, 13 piyoda, 1 istehkom, 1 aloqa, 1 transport va 1 quruqlik uchuvchisi.

Prezident lavozimida ishlagan Bosh shtab boshliqlari mos ravishda İsmet İnönü, Jevdet Sunay va Kenan Evrendir. Kenan Evren 12-sentabrdagi davlat to'ntarishidan keyin ham davlat rahbari, ham Bosh shtab boshlig'i lavozimlarida ishlagan. Inönü va Sunay harbiy xizmatdan chiqqanidan keyin prezident etib saylandi .

 shtab boshliqlari 

|}

 Eslatmalar 

 Yana qarang 

 Turkiya quruqlik qo'shinlari qo'mondonlari ro'yxati
 Turk dengiz kuchlari qo'mondonlari ro'yxati
 Turkiya havo kuchlari qo'mondonlari ro'yxati
 Jandarmeriya qo'mondonlarining ro'yxati
 bitta. Armiya (Turkiya) qo'mondonlari ro'yxati
 2. Armiya (Turkiya) qo'mondonlari ro'yxati
 3. Armiya (Turkiya) qo'mondonlari ro'yxati
 Egey armiyasi qo'mondonlarining ro'yxati
 Turk Qurolli kuchlari Bosh shtabi II. prezidentlar ro'yxati
 Harbiy Akademiyalar qo'mondonlarining ro'yxati
 Turkiya quruqlik kuchlari shtab boshliqlari ro'yxati
 Dengiz qo'mondonlarining ro'yxati
 Maxsus kuchlar qo'mondonlarining ro'yxati
 Sohil qo'riqlash qo'mondonlarining ro'yxati

 Tashqi
Arsen Bagdasaryan

Arsen Bagdasaryan (1977-yil 11-martda tugʻilgan) – turkmanistonlik sobiq futbolchi, himoyachi pozitsiyasida oʻynaganFootball Database Profile.

 Faoliyati 

 Klub 
Arsen faoliyatini 1996-yilda Ashxobodning „Köpetdag“ jamoasida boshlagan. 1998-yilda Nisa Ashxobod klubi tomonidan transfer qilingan. 2005-yilda „Gazchi Gazojak“ jamoasiga koʻchib oʻtgan. 2006-yilda Toshkentning „Traktor“ jamoasiga koʻchib oʻtgan va shu yerda faoliyatiga yakunlagan.

 Milliy terma jamodagi faoliyati 
1999-yil 3-noyabrda Estoniya term jamoasiga qarshi oʻrtoqlik oʻyinida Turkmaniston terma jamoasi safida debyut qilgan. Uchrashuvda Turkmaniston terma jamoasi 1:1 hisobida durang oʻynagan. 2004-yilgi Osiyo kubogi va 2002-yilgi Osiyo oʻyinlarida ishtirok etgan.

 Yutuqlar 

 Yokari liga chempioni (4): 1998, 1999, 2001, 2003.

 

 

 
 Arsen Bagdasaryan Footballdatabase saytida

Turkum:1977-yilda tugʻilganlar
Turkum:11-martda tugʻilganlar
Turkum:Yashayotgan insonlar
Turkum:Turkmanistonlik erkak futbolchilar
Turkum:Erkak futbol himoyachilari
Turkum:Traktor klubi futbolchilari
Turkum:Kopetdag futbol klubi futbolchilari
Turkum:FC Nisa klubi futbolchilari
Turkum:FC Gazchi futbolchilari
Turkum:Oʻzbekiston Superligasi futbolchilari
Turkum:Oʻzbekistondagi muhojir erkak futbolchilar
Turkum:Osiyo Kubogi 2004 futbolchilari
Turkum:Osiyo oʻyinlari 2002 futbolchilari
Nemolyaeva, Anastasiya Nikolaevna

Anastasiya Nikolaevna Nemolyaeva (1969-yil 30-iyunda tug'ilgan, Moskva, SSSR ) - sovet va rus teatr va kino aktrisasi, rassom va dizayner .

 Biografiyasi 
U 1969-yil 30-iyunda Moskvada mashhur kinoaktrisa Svetlana Nemolyaevaning ukasi operator Nikolay Nemolyaev oilasida tug'ilgan. Bobosi kinorejissyor Vladimir Nemolyaev, "Baxtli parvoz", " Doktor Aibolit" va boshqalar filmlari bilan tanilgan, buvisi esa butun umri davomida "Mosfilm" da ovoz muhandisi bo'lib ishlagan.

Bolaligidan rasm chizish, kashta tikish, o‘yinchoqlar yasash, oshxona taxtalarini moyli bo‘yoq bilan bo‘yashni yaxshi ko‘rgan. U o'smirlik davridanoq filmlarda faol ishtirok etgan.

1991-yilda GITIS (M. Zaxarov ustaxonasi) ni tamomlagan. 1995-yildan 1999-yilgacha u Malaya Bronnaya teatrida o'ynagan.

Turmushga chiqgan. Eri Veniamin Skalnik (Tsutomu Ishijima), yarmi yapon, yarmi rus, ikkala tilni biladi va ikki fuqarolikga ham ega.

Qizlari - Evdokia, Sofiya va EuphrosyneАнастасия Немоляева — биография и личная жизнь, муж, дети….

 Filmografiya 

 

 
 Skalnik.ru Архивная копия от 31 октября 2010 на Wayback Machine — сайт студии Анастасии Немоляевой и мастерской Вениамина Скальника
 Nemolyaeva.ru Архивная копия от 8 октября 2010 на Wayback Machine — Магазин студии Анастасии Немоляевой

 Eslatmalar 

Turkum:Rossiyalik aktrisalar
Turkum:Sovet aktrisalari
Turkum:Moskvada tugʻilganlar
Turkum:Yashayotgan insonlar
Turkum:1969-yilda tugʻilganlar
Turkum:30-iyunda tugʻilganlar
Satpayev (shahar)

Satpayev shahri 1992-yil 7-iyulda Qaragʻandi viloyati tarkibida tashkil etilgan. Ilgari u Jezqazgʻan viloyatining bir qismi edi.

Satpayev shahri 15 ta mikrorayondan iborat. Shuningdek, bir qancha aholi punktlarini (Jezkazgan qishlogʻi, Vesovaya, Krestovskiy, Perevalka) ham oʻz ichiga oladi. Shahar Jezqazgʻan viloyati markaziga boʻysunadi.

2022-yil 8-iyun kuni Qozogʻiston Prezidentining 2022-yilning 4-maydagi farmoni bilan Satpayev shahrini oʻz ichiga olgan Ulitau viloyati tashkil etildi.

 Aholisi 
Satpayev shahri aholisi 2009-yil 1-noyabr holatiga koʻra 70,899 kishini tashkil etgan. Bu 2008-yilning mos davriga nisbatan 292 kishiga koʻpdir.

+ Aholi Millati Aholi soni Foizda (%) qozoqlar 47,041 71,00% ruslar 14,326 20% ukrainlar 2,565 3,66% tatarlar 1,435 2,05% nemislar 968 1,45%oʻzbeklar 612 0,81% koreyslar 480 0,70% belaruslar 414 0,65% boshqirdlar 329 0,48% ozarbayjonlar 314 0,44% moldovanlar 218 0,34% chechenlar 127 0,18% litvaliklar 120 0,16%chuvash 89 0,14% polyaklar 69 0,10%mordva 67 0,10% yunonlar 8 0,01% Boshqa 911 1,30% Jami 70,100 100%

 Tarixi 
Satpayev shahri hududi 1932-yilgacha Oqmoʻla va Semipalatinsk viloyatlari, keyinroq Qiziloʻrda va Chimkent (Janubiy Qozogʻiston) viloyatlari tarkibiga kirgan.

 Masjidlari 
 Saduakas Oshaquli masjidi
 Balmagambet Balqibayuli masjidi

 

 
 Satpayev shahar hokimining axborot portali 
 Satpayev shahar maslihatining axborot portali
 Satpayev. Mintaqa pasporti.
 Shahar rasmlari
 Shahar rasmlari

Turkum:Ulitov viloyati aholi punktlari
Turkum:Alifbo boʻyicha aholi punktlari
Turkum:Qozogʻiston shaharlari
Hakim II

Al-Hakam II yoki Hokim II (vafoti 1352) – Mamluklar sultonligi davrida abbosiylarning Qohiradagi beshinchi xalifasi (1341–1352)Garcin, Jean-Claude (1967). "Histoire, opposition, politique et piétisme traditionaliste dans le Ḥusn al Muḥādarat de Suyûti".

 Hayoti: 
U Mustakafiyning o‘g‘li edi. Sulton Nosir Muhammad ibn Qalavun tavsiya qilganidek History, opposition, politics and traditionalistic pietism in Suyuti's Ḥusn al Muḥādarat (PDF). Annales Islamologiques (in French). Institut Français d'Archéologie Orientale. 7: 33–90. Archived from the original (PDF, 14.62 MB) on 2011-07-24. Retrieved 2010-07-22., u hijriy 742-yil Muharram oyi boshida bu lavozimni egalladi va Mustakfiy jiyani Ibrohimning taxtdan voz kechganini tan olmagani uchun oʻzidan keyingi merosni oʻgʻli Ahmadga ishonib topshirgan edi. Ular 741-yil zulhijja oyining o‘n birinchi kuni payshanba kuni kengash o‘tkazib, xalifa Ibrohim va valiahd va qozi Ahmaddan “Kim vorislikka loyiq” deb so‘radilar? Ibn Qayyud aytadiHolt, P. M. (1984). "Some Observations on the 'Abbāsid Caliphate of Cairo". Bulletin of the School of Oriental and African Studies. University of London. 47 (3): 501–507. doi:10.1017/s0041977x00113710. JSTOR 618882.: “Qus shahrida vafot etgan marhum xalifa undan keyin oʻgʻli Ahmadni voris boʻlishni tavsiya qildi va men buni Qus shahrida qirq marta sinovdan oʻtkazdim va bu menga shahardagi noibim huzurida tasdiqlaganidan keyin isbot boʻldi”. Xalifa Hokim II milodiy-1352 (hijriy-753) yil o‘rtalarida vabodan vafot etdi.

 

Turkum:Tugʻilgan yili nomaʼlum boʻlgan kishilar
Turkum:1352-yilda vafot etganlar
Turkum:Islom allomalari
Turkum:Musulmon hukmdorlar
Turkum:XIV asr Abbosiy xalifalari
Turkum:Qohiradagi Abbosiy xalifalar
Mutazid I

Category:Articles with short description
Category:Short description is different from Wikidata

Mu’tazid I (arab. المعتضد بالله), (1362-yilda vafot etgan) – 1352-1362 yillar oralig‘ida Mamluklar sultonligining Qohiradagi oltinchi abbosiy xalifasiHolt, P. M. (1984). "Some Observations on the 'Abbāsid Caliphate of Cairo". Bulletin of the School of Oriental and African Studies. University of London. 47 (3): 501–507. doi:10.1017/s0041977x00113710. JSTOR 618882..

 Hayot 
Mu’tazid I 1352-yilda ukasi vafot etganidan keyin bu lavozimni egallagan. U taxtda o‘n yil qolgan. 1362-yili vafot etgan. Ahli ilmlar suhbati ishqibozi edi. Uning hukmronligi davrida Sulton Salohiddin Solih hijriy 755-yilda taxtdan ag‘dariladi va Nosir Hasan qaytib keladi. U saltanatda yetti yil qolib, hijriy 762- yilda o‘ldirilgan. So‘ngra sultonlik uning jiyani Mansur ibn Muhammad Muzaffar Amir Hojga o‘tgan.

 : 

Turkum:Tugʻilgan yili nomaʼlum boʻlgan kishilar
Turkum:1362-yilda vafot etganlar
Turkum:Islom tarixi

Turkum:Qohirada vafot etganlar
Turkum:XIV asr Abbosiy xalifalari
Turkum:Qohiradagi Abbosiy xalifalar
Benguela provinsiyasi

Benguela – Angolaning gʻarbida joylashgan provinsiya. Atlantika okeani sohilida joylashgan va Cuanza Sul, Namibe, Huila hamda Huambo provinsiyai bilan chegaradosh. UMUMIY maydoni 39,826 km². Poytaxti Benguela shahri. 2014-yilgi aholini roʻyxatga olish maʼlumotlariga koʻra, provinsiyada 2,231,385 nafar aholi istiqomat qiladi. Benguela provinsiyasining hozirgi gubernatori – Isaac dos Anjos.

 

 
 Official website of province governor 
 Information on this province at the Angolan ministry for territorial administration
 Province geographical info at geoview.info

Turkum:Angola provinsiyalari
Idris al-Vosiq

Idris al-Vosiq (arab. أبو العلا أبو الدبوس الواثق بالله إدريس بن محمد بن أبي عبد الله محمد بن أبي حفص بن عبد المؤمن), Abu Dabbus nomi bilan tanilgan, 1266-yildan boshlab oʻlimigacha Marrakeshda hukmronlik qilgan oxirgi muvahhid xalifasi boʻlgan.

Hayoti
Marrakosh 1266-yilgacha Mariniy sultoni Abu Yusuf Yoqub ibn Abdulhaq tomonidan qamal qilingan, ammo muvaffaqiyatsiz boʻlgan. Idris chalkash vaziyatdan foydalanib, amakivachchasi Abu Hafs Umar al-Murtazoni Abu Yusufning yordami bilan quvib chiqargan va oʻzini Almohod xalifasi deb e’lon qilgan. Biroq, Mariniy hukmdori oxir-oqibat oʻz fikrini oʻzgartirib, Zayyoniy Yagʻmurasin ibn Zyanni Marrakeshga hujum qilishga undagan. Qamal 1268-yildan 1269-yil sentyabrgacha, shahar qulagangacha davom etgan. Idris al-Vosiq Mariniy-Zayyoniylar birlashgan qoʻshinlari tomonidan qoʻlga olingan va qatl etilganJulien, Charles-André. Histoire de l'Afrique du Nord, des origines à 1830, Payot, Paris, 1994..
Idrisning oʻlimi Muvahhidlar xalifaligining tugashini belgiladi.
Balear orollari universiteti

Balear orollari universiteti (katalancha: Universitat de les Illes Balears, UIB; ispancha: Universidad de las Islas Baleares univaɾsiˈtad də ləz ˈiʎəz bələˈas) – 1978-yilda asos solingan va Palmajor orolida joylashgan Balear universitetidir. Universitet Balear orollari avtonom hukumati tomonidan moliyalashtiriladi.

 Tarixi 
Universitetning kelib chiqishi 1483-yilda Aragon qiroli Ferdinand II tomonidan Palma, Mayorkada Estudi General Lul·lià ca; es tashkil etishga ruxsat bergan paytdan boshlanadi. Bu kollej faylasuf va yozuvchi Ramon Llull (taxminan 1232-1315 yillar) sharafiga nomlangan. U 1835-yilgacha ishlagan va qizgʻin bahs-munozaralar natijasida yopilgan.

1835-yildan keyin Balear orollari talabalari Ispaniyaning materikdagi, Cerveradagi va keyinchalik Barselonadagi universitetlarda oʻqishdi. 1949-yilga qadar Balear orollarida oliy oʻquv yurti yoʻq edi, Estudi General Lul·lia Barselona universiteti homiyligida qayta tiklandi. Bu dastlab Barselona universiteti tomonidan tan olingan falsafa va filologiya kurslarini taklif qildi. 1972-yilda fan va san'at fakultetlari qoʻshildi (mos ravishda Barselona avtonom universiteti va Barselona universitetiga biriktirilgan), undan keyin huquq fakulteti.

Estudi General Lul·lia fakultetlari 1978-yilda homiylik qiluvchi universitetlardan ajralib, Palma universitetini tashkil qildi.

Yangi kampus ustida ish 1983-yilda Palmadan Valdemossaga boradigan yoʻlda boshlangan. Bu munozarali tanlov boʻlib, Palmadagi asl fanlar fakulteti yaqinida muqobil joy bor edi. 1998-yilda Ibiza va Menorkaning Alaior shaharlarida qoʻshimcha saytlar ochildi.

1985-yilda nom hozirgi Balear orollari universiteti deb oʻzgartirildi.

1993-yilda Turizm fakulteti, 1992-yilda Pedagogika fakultet, 2000-yilda Psixologiya maktabi va Politexnika maktabi qoʻshildi.

1996-yildan beri universitet Balear orollari hukumati tomonidan moliyalashtirilmoqda.

 Rektorlari 
 Antoni Roig Muntaner: 1979-1981 (fizik-kimyo professori)
 Antoni Ribera va Blankafort: 1981-1982
 Nadal jangi va Nikolau: 1982-1995
 Llorenç Hugue: 1995-2003
 Avel·li Blasko: 2003-2007 (maʼmuriy huquq professori)
 Montserrat Kasas Ametller: 2007-2013 (Atom, molekulyar va yadro fizikasi professori)
 Llorenç Huguet: 2013-2021 (hisoblash fanlari professori)
 Jaume Karot: 2021-yil va hozirgacha.

 

Turkum:Universitetlar
Turkum:Ispaniya
Muhammad III

(to'liq nomi ) Muhammad ibn Abdurrahmon ibn Ubayd Alloh , Muhammad III ( nomi bilan mashhur) Al-Andalusdagi ( Mavriy Iberiya ) Kordovadagi Umaviy xalifasi edi.

Muhammad III Abd ar-Rahmon V vafotidan keyin Unga 1024-1025 yillarda Kordova aholisi qoʻzgʻolon koʻtargan va u shaharni tark etishga majbur boʻlgan. Taxminlarga ko'ra u 50 yoshida zaharlanib vafot etgani. U, shuningdek, mashhur shoir Valada bint al-Mustakfiyning otasi edi.
Abdurahmon V

Abdurahmon V (arab. عبد الرحمن بن هشام المستظهر بالله) — Kordovadagi umaviylar xalifasi.
Hayoti
Andalusdagi (Iberiya) Umaviylar sulolasining oxirgi davrlarida xonadonning ikki shahzodasi juda qisqa muddatga Kordova xalifasi deb e’lon qilindi, bular Abdurahmon IV Murtazo (1018) va Abdurahmon V Mustadir (1023–1024) edi. Ikkalasi ham ularni hokimyatga olib kelgan, keyin esa tark etgan guruhlarning qo‘g‘irchoqlari edi. Abdurahmon IV xalifa sifatida e’lon qilingan yiliyoq o‘z tarafdorlari tomonidan jangda tashlab ketilgan va jangdan qochib, Kadizda o‘ldirilgan. Abdurahmon V 1023-yil dekabr oyida Kordovada xalifa deb e’lon qilindi va 1024-yil yanvarida o‘z amakivachchalaridan biri boshchiligidagi isyonchilar to‘dasi tomonidan qatl qilindi Luis Pericot García (1970). La Alta Edad Media (siglos v al XIII) por J. M. Rubio et al. Instituto Gallach de Librería y Ediciones..
 

turkum:islom tarixi turkum:andalusiya
Anqaboy Xudoybaxtov

Anqaboy Xudoybaxtov (1905-yil, Jizzax – 1938-yil, Toshkent) – Oʻzbekiston kommunistik partiyasi Markaziy komiteti partiya nashriyoti bosh muharriri.

 Biografiyasi 
Anqaboy Xudoybaxtov 1905-yilda Samarqand viloyati Jizzax uyezdi Oʻsmat qishlogʻida tugʻilgan. Otasi Xudobaxit Umirzaqov dehqon boʻlgan. Onasi Ruqiya ham kambagʻal dehqon oilasidan chiqqan. Oilaning umumiy mulki 2 tanob yer va bir ot boʻlgan.

1916-yilda ota-onasi vafot etgach 8 farzand boquvchisiz qoladi va turli oilalarga tarqatib yuboriladi.

Anqaboy Xudoybaxitov 1916—1918-yilgacha Samarqand viloyati Mobul volostining Jomboy tumanida bir qancha shaxslar qoʻlida batrak boʻlib ishlaydi. 1918-yilda Jizzaxda yetimxona ochiladi. Xudoybaxtov 1920-yilgacha shu yetimxonada tarbiyalanadi.

1920—1922-yillarda Samarqand maorif institutida oʻqigan, 1922-yildan 1924-yilga qadar Toshkentda joylashgan V. I. Lenin nomidagi Kommunistik universitetda tahsil oladi. 1923-yilda kommunistik partiya aʼzoligiga qabul qilinadi. 1924—1925-yillari „Zarafshon“ gazetasida mas‘ul muharrir oʻrinbosari boʻlib ishlaydi. 1925—1928-yillarda Moskva Oliy jurnalistika institutida oʻqigan.

1933—1936-yillarda Oʻzbekiston kommunistik partiyasi Markaziy komiteti partiya nashriyoti bosh muharriri boʻlib ishlagan.

1931-yilda Oʻzbekiston KP (b) MQning Surxondaryo okrugida bosmachilarga qarshi kurash olib borgan. 1936-yildan boshlab Respublika radio komitetiga mudir etib tayinlanadi. 1937-yil 1-iyulda ishdan boʻshatilgan.

1938-yil 5-oktyabrda boʻlib oʻtgan SSSR Harbiy kollegiyasi sayyor sessiyasida oʻlim jazosiga hukm qilingan. Shu kuni otib tashlangan. Anqaboyning familiyasi tergov hujjatlarida „Xudoybaxtov“, „Xudoybaxitov“, „Xudoyvohidov“ tarzida qayd etiladi. Uning tugʻilgan yili ham 1903 emas, „1905“, ikki yil yoshartirib yozilgan.
 Xotira 
1980-yillarda qatagʻon haqida tadqiqot olib borgan jurnalist Islom Usmonov nohaq qurbon boʻlgan bir qator oʻzbek ziyolilari, jumladan, Anqaboy Xudoybaxtov haqida maqolalar eʼlon qildi. Bu insonning hayoti va faoliyati haqidagi maʼlumotlarga ancha aniqlik kiritdi. Shundan soʻng Anqaboy Xudoybaxtov tugʻilib oʻsgan qishloqdagi maktabga uning nomi berilib, uy-muzeyi tashkil qilindi, xotira tadbirlari oʻtkazildi. Samarqand shahridagi ko'chalardan biriga uning nomi berilgan. 
 

Turkum:1905-yilda tugʻilganlar
Turkum:Jizzaxda tugʻilganlar
Turkum:1938-yilda vafot etganlar
Turkum:Sovet davri qatagʻon qurbonlari
Chery Omoda 5

Omoda 5 2022 yildan beri Xitoyning Chery kompaniyasi tomonidan ishlab chiqarilgan kupega oʻxshash kuzovga ega ixcham krossoverdir. Toʻliq bakiga 52L benzin ketadi. mexamika.

 Tarixi 
Model 2021-yil noyabr oyida Guanchjou avtosalonida taqdim etilgan. Omoda model nomi „yangi“ degan maʼnoni anglatuvchi „O“ harfidan va „Moda“ soʻzidan iborat – „moda trendi“. Chery bosh dizayneri Stiv Xum rang va shakl bilan tajriba oʻtkazgan Ishlab chiqarish 2022 yil fevral oyida boshlangan , Xitoyda ichki bozorda sotish 2022 yil iyun oyida boshlangan Krossover Chery Omoda 5 okazalsya v Kitae neojidanno deshyovim // Avto Jurnal, 9 iyunya 2022 Bundan tashqari Isroil, Rossiya, Eronda ham sotuvda mavjud. Mavjud yettita trim darajasidan birinchi toʻrttasi 156 ot kuchiga ega 1,5 turbo dvigatel bilan jihozlangan. – Bunday mashinalar narxi 92,9 dan 108,9 ming yuangacha; qolgan uchta konfiguratsiya 197 ot kuchiga ega Kunpeng oilasining 1,6 dvigateli bilan jihozlangan.- Narxi 108,9 dan 128,9 ming yuangacha . Kompaniya gibrid va elektr versiyalarini chiqarishni rejalashtirmoqda. . Hozida mexanika varianti mavjud. Dastlab, faqat old gʻildirakli versiya mavjud edi, 2023 yil yanvar oyidan boshlab, orqa oʻqga ulanishi mumkin boʻlgan Omoda C5 AWD versiyasi mavjud . Bu mashinaning oʻziga xos qulayliklaridan biri hisoblandi.

 Rossiya bozorida 
left|thumb| Omoda C5, Moskva, 2023 yil
Rossiya OMODA brendining birinchi eksport bozoriga aylandi, u 2023 yilda 25 mamlakat bozorlariga chiqishni rejalashtirmoqda . Hozirda Qozagʻiston, Eron va Isroil davlatlarida sotuvga chiqarilgan. Rossiyada modelni targʻib qilish 2022 yil may oyida boshlandi, sotuvlar 2022 yil 11 oktyabrda boshlandi va yil oxiriga kelib 1239 dona sotildi – faqat uch oy ichida OMODA 9-oʻringa kirishga imkon berdi. Rossiyada eng koʻp sotiladigan TOP 10 taligida Xitoy brendlari va 2023 yil apreliga kelib, sotuvlar boshlanganidan beri 7000 dan ortiq dona allaqachon sotilgan . Bu mashina ishlab chiqarilganiga koʻp boʻlmasdan yuqori sotuv koʻrsatkichlariga ega boʻlmoqda.

 Eslatmalar 

 Sinov drayvlar 

 Toʻliq, lekin nafaqat. Omoda C5 AWD sinov drayveri // Autonews, 2023 yil 24 mart
 Chiroylimi yoki aqllimi? Toʻliq gʻildirakli haydovchiga ega Omoda C5 sinovi nimani koʻrsatdi // Xitoy avtomobillari, 2023 yil 30 mart
Turkum:Avtomobil Chery
Abdurahmon IV

Abd ar-Rahmon IV Mortada ( 1018 yilda Sulaymon ibn al-Hakamdan keyin Al-Andalusdagi Umaviylar sulolasida Kordova xalifasi edi . O'sha yili u uni hokimiyatga olib kelgan tarafdorlari tomonidan tashlab ketilgan jangdan qochib, Kadisda o'ldirilgan. Uning qisqa hukmronlik davri Abdurahmon V Mostadirnikiga o'xshagan edi.

 : 

Turkum:Tugʻilgan yili nomaʼlum boʻlgan kishilar
Turkum:1018-yilda vafot etganlar
Laythi maktabi

Laysiy mazhabi 8-asrdagi islomdagi sunniy mazhabiga koʻra fiqh diniy huquq maktabi boʻlgan, Laythi maktabining imomi esa Al-Lays ibn Sa'd boʻlgan edi. Al-Lays fiqhining maʼlum xususiyatlaridan biri albatta uning Madina odatidan mustaqil huquq manbai sifatida Molikiylar tomonidan foydalanishni rad etgani edi.

 Tarix 
Fors aslida Al-Lays ibn Saʼd 716-yili Misrda tugʻilgan. Islom ilmining oʻsha paytlarda maʼlum boʻlgan barcha sohalarini keng oʻrganib chiqqan va undan soʻng, al-Lays Misrning yirik olimiga aylangan edi. Laythi maktabi Imom Abu Hanifa va Imom Molik bilan zamondosh ham boʻlgan. Laythi maktabi bilan Fiqhning turli nuqtalarida bahslashdi, jumladan, Molik Madina odatini fiqhning mustaqil manbasi sifatida kiritganini rad etganPhilips, Bilal (1990). The Evolution of Fiqh. International Islamic Publishing House. pp. 85–86. ISBN 8172313551. Retrieved 23 December 2021..

 Gʻoyib boʻlish 
Laythi maktabi 791-yilda Al-Lays vafotidan soʻng uchta asosiy sababga koʻra yopilib ketdi. Birinchidan, Laythi maktabi oʻzining huquqiy fikrlari va dalillarini toʻplagan, yozmagan va oʻz tarafdorlariga koʻrsatma berganligi sababli, uning maktabidan qiyosiy fiqhning dastlabki kitoblarida bir nechta dan tashqari juda oz narsa qolgan. Ikkinchi sabab esa, Al-Laysning kam sonli shogirdlari boʻlgan, ularning hech biri taniqli huquqshunos boʻlmagan, shuning uchun maktab mashhur boʻlmagan. Yakuniy sabab shuki, Imom Shofeʼiy Al-Lays vafotidan keyin koʻp oʻtmay Misrga joylashdi va shuning uchun Shofeʼiy mazhabi tezda Laysiy mazhabini siqib chiqarganPhilips, Bilal (1990). The Evolution of Fiqh. International Islamic Publishing House. pp. 85–86. ISBN 8172313551. Retrieved 23 December 2021..

 Maʼlumotnomalar
Ali al-Jifriy

Turkum:Articles with hCards

Habib Ali Zayn al-Obidin al-Jifri (1971-yil 16-aprelida tugʻilgan ) — Yamanda tugʻilgan sunniy soʻfiy Aquila Style: "Scholar spotlight: Habib Ali al-Jifri, a Sufi kind of love" - By Omar Shahid 21 August 2014 islom olimi va maʼnaviyat tarbiyachisi Birlashgan Arab Amirliklarida joylashgan. U Tabah fondi ( msẤssẗ ṷạbـẗ ),tadqiqot institutilarini Abu Dabi, BAA davlatlaridagi asoschisi. Philip Lewis, Young, British and Muslim (Continuum 2007), p 76. U ipayg'ambari Muhammadning to'g'ridan-to'g'ri avlodi hisoblanadi.

 Hayotning boshlangʻich davri 
Olim Ali Zayn al-Obidin al-Jifri 1971-yilning 16-aprelida Saudiya Arabistonining Jidda shahrida tug‘ilgan Thomas Pierret, Religion and State in Syria: The Sunni Ulama from Coup to Revolution, p 127. (1391-hijriy). Jifriy Muhammadning nabirasi Husayn ibn Ali orqali bevosita avlodidir.Yvonne Y Haddad, Educating the Muslims of America, p. 151. .Yana U “Islomda iymon tushunchasi” kabi kitoblar yozgan. 

 Mukofotlar va eʼtirof: 
2009-yilda Jifriy Jorjtaun universiteti shahzoda Al-Valid Bin Talal nomidagi musulmon-xristian tushunish markazi va Iordaniya qirollik islom strategik tadqiqotlar markazi tomonidan dunyoning eng nufuzli 500 musulmoni roʻyxatida 37-oʻringa kiritilgan. (2023-yilda 22-raqam )U 2008-yilda “Oramizdagi umumiy so‘z” hujjatiga qo‘shgan hissasi uchun Evgen Biser mukofotiga sazovor bo‘lgan Joseph Nnabugwu, Analyzing A Common Word Between Us Muslims and You Christians: A Critical Discourse Analysis, p 101. .

 : 

Turkum:1971-yilda tugʻilganlar
Turkum:Yashayotgan insonlar
Karl Pauker

Karl Viktorovich Pauker (1893-yil 12-yanvar, Lemberg, Avstriya-Vengriya – 1937-yil 14-avgust, Moskva, SSSR) – Sovet razvedka xizmatlari katta ofitseriSimon Montefiore. Stalin: dvor krasnogo monarxa. – S. 79. – M.: Olma-Press, 2006. – ISBN 5-224-04781-1, Stalin xavfsizlik xizmati rahbari, 2-darajali davlat xavfsizlik komissari.

 Biografiyasi 
Karl Viktorovich Pauker 1893-yil 12-yanvarda Avstriya-Vengriya tarkibidagi Lenberg shahrida yahudiy oilasida tugʻilgan. Boshlangʻich taʼlimni oʻz uyida olgan. U Budapeshtda 1906-yildan 1912-yilgacha sartarosh, 1912-yildan 1914-yilgacha qandolatchi boʻlib ishlagan.

1914-yili Birinchi jahon urushi boshlanganidan soʻng, armiyaga chaqirilgan. Galisiyadagi 1-harbiy polkida jang qilgan. 1915-yil rus qoʻshinlari tomonidan asirga olinib, Turkiston asirlar lagerida saqlanadi. Samarqand viloyatida sodir boʻlgan baynalminalistik asirlar harakati ishtirokchisi. Karl Pauker 1917-yil ozodlikka chiqdi. Ozodlikka chiqqandan soʻng, Samarqandda sartaroshlik va tikuvchilik bilan shugʻullandi. U 1917-yildan Rossiya ijtimoiy demokratik partiyasi aʼzosi. 1917-yildan 1918-yilgacha Samarqand harbiy komendanti yordamchisi lavozimida ishladi. 1918-yil dekabr oyida Samarqand boshqaruv organi xodimi lavozimi egalladi. 1919-yil yanvar oyidan 1920-yil boshigacha maxfiy operativ boʻlinma boshligʻi sifatida ishlay boshlaydi. Karl Pauker 1920-yil Ishchi-dehqonlar Qizil armiyasi safiga chaqirtiriladi. Oʻsha yilni oʻzida, 12-armiyaning 46-piyoda diviziyasining Polsha boʻyicha boshligʻi sifatida ish boshladi. Karl Pauker 1935-1937-yillarda SSSR Markaziy Ijroiya qoʻmitasi aʼzosi.

 Oʻlimi 
Karl Pauker 1937-yil 15-aprelda partiya safidan chiqarib yuborilgan. 19-aprelda esa, Stalinga suiqasd qilishga tayyorgarlik koʻrganlikda ayblanib, hibsga olingan. 1937-yil SSSR Oliy sudi Harbiy kengashi uni oʻlimga huk qildi. Shu kuni Moskva shahridagi Kommunarka poligonida otib oʻldirilgan.
 

Turkum:Moskvada vafot etganlar